KIRJALLINEN KYSYMYS P-0558/03 esittäjä(t): Mihail Papayannakis (GUE/NGL) komissiolle. Rendisin lihatukku.



Virallinen lehti nro 161 E , 10/07/2003 s. 0226 - 0227



KIRJALLINEN KYSYMYS P-0558/03 esittäjä(t): Mihail Papayannakis (GUE/NGL) komissiolle (20. helmikuuta 2003) Aihe: Rendisin lihatukku Vieraillessaan Ateenassa vuosi sitten ympäristöasioiden ja kansanterveyden pääosaston edustajat totesivat, että Rendisin lihatukku toimii selvästi vastoin EU:n vaatimuksia. Sen jälkeen asiasta julkistetussa komission kertomuksessa keskityttiin puutteellisiin rakenteisiin ja desinfiointiin, rakentamisen huonoon tasoon ja riittämättömiin pukuhuoneisiin samoin kuin lihan paloittelumenetelmiin. Kreikan hallitus puolestaan ilmoitti, että yhteisön kolmannesta tukikehyksestä varataan 4,5 miljardia drakhmaa uuden, nykyaikaisen lihatukun rakentamiseen vuoden 2002 aikana. Tähän mennessä asian hyväksi ei ole tehty mitään. Voiko komissio ilmoittaa, onko se saanut tietoja näiden määrärahojen käytöstä uuden lihatukun rakentamista varten? Miten komissio suhtautuu siihen, että Rendisin lihatukku on edelleen toiminnassa ilman, että EU:n vaatimukset täyttyvät, ja vaarantaa siten kansanterveyden? Mitä komissio aikoo tehdä, jotta Kreikka noudattaisi lihatukussa vierailleen ryhmän suosituksia? David Byrnen komission puolesta antama vastaus (21. maaliskuuta 2003) Viimeksi kuluneiden kolmen vuoden aikana komissio on käynyt useita keskusteluja Kreikan perättäisten maatalousministereiden kanssa sekä Brysselissä että Ateenassa. Keskusteluissa komissio on ilmoittanut olevansa huolestunut Kreikan elintarviketurvallisuusvalvontaan kuuluvien järjestelmien heikkouksista, muun muassa Ateenassa sijaitsevan Rendisin lihatukun tilanteesta. Elintarvike- ja eläinlääkintätoimisto teki lihatukun vaikean tilanteen vuoksi vuonna 2002 kaksi tarkastuskäyntiä ja yhden seurantatarkastuksen. Joulukuussa 2002 suoritetussa seurantatarkastuksessa todettiin, ettei ole mahdollista sulkea pois riskiä siitä, että Rendisin lihatukun tilanne aiheuttaa vaikutuksia kuluttajien terveyteen. Tarkastuksessa havaittiin kuitenkin joitakin parannuksia, joita oli tehty tukun yhteen siipeen samoin kuin viralliseen valvontaan ja toimintatapoihin. Toisaalta lihatukun toiminnan parantamista koskevia Kreikan viranomaisten antamia huomattavia kirjallisia sitoumuksia ei ollut täytetty, yhteisön vaatimuksia laiminlyöviä kauppoja ei ollut suljettu eikä uuden tukun rakentamista ollut aloitettu. Maatalousministeri oli jo sisällyttänyt ohjelmatyöhön yhden hankkeen, joka oli oikeutettu saamaan rahoitusta Kreikkaa koskevasta toisesta yhteisön tukikehyksestä (19941999). Asianomaiset kansalliset viranomaiset eivät ole tähän mennessä toteuttaneet jatkotoimia, vaikka vastaava hanke on tukikelpoinen myös Kreikkaa koskevassa nykyisessä kansallisessa toimenpideohjelmassa maaseudun kehittäminen (20002006). On syytä korostaa, ettei komissio voi rakennerahastojen ohjelmissa vaatia, että jäsenvaltiot edistävät tiettyjä hankkeita, kuten lihatukun perustamista tai nykyaikaistamista. Kuten Konstantinos Hatzidakisin esittämään kirjalliseen kysymykseen E-2566/01(1) annetussa vastauksessa todetaan, Kreikan viranomaisten tehtävänä on päättää, sisällytetäänkö hanke asiaankuuluvaan maaseudun kehittämisohjelmaan ja toteutetaanko se ohjelman yhteydessä. Tammikuussa 2002 tehdyn tarkastuksen jälkeen antamassaan vastauksessa Kreikan viranomaiset vakuuttivat, että tukun uudet toimitilat saataisiin valmiiksi 1824 kuukauden kuluessa. Nyt viranomaiset ovat ilmoittaneet vastauksessaan, jonka ne antoivat joulukuussa 2002 toteutetun tarkastuksen tulosten perusteella, että uuden tukun valmiiksi saamiseen kuluu 34 vuotta. Komissio katsoo, että sääntöjä laiminlyövien tukun yksiköiden sulkemisessa ilmenneet viiveet ovat ristiriidassa sen tosiseikan kanssa, että hyväksyttävän hygienia- ja toimintatason saavuttamiseksi tarvitaan kiireellisiä toimia, jos tukun on määrä antaa toimia siihen asti kun korvaava laitos on käytettävissä. Kuluttajien terveyden suojelun on oltava ensisijaisessa asemassa, kun tarkastellaan tukun tulevaa toimintaa. Komissiolla ja Kreikan viranomaisilla oli äskettäin tapaaminen, jossa keskusteltiin tästä ja muista kysymyksistä. Tarvittavien parannusten suorittamisesta saatiin sitoumukset, ja komissio seuraa tilannetta edelleen varsin tiiviisti. (1) EYVL C 115 E, 16.5.2002.